María Luisa Castellanos

María Luisa Castellanos González  foi una escritora, periodista y sufraxista asturiana. Miembru de la xeneración del 14, foi reconocida nel so tiempu y una de les primeres muyeres n'estudiar na universidá d'Uviéu.

 Biografía 
Llanisca con familia madrilana, María Luisa Castellanos yera fía de Luis Castellanos, d'idees lliberales. Foi procurador y dirixió'l selmanariu El pueblo de Llanes ente 1908 y 1918. La so madre llamábase Pilar González. Estudió bachilleratu mistu n'Uviéu. Quixo estudiar medicina, anque finalmente estudió derechu al ser considerada la primera una carrera «pa homes». Primeramente fuera dama enfermera de la Cruz Bermeya. Na so dómina universitaria agospióse na Academia Ojanguren, nun ambiente lliteratu y masculín.

Nun terminó los estudios universitarios, yá que casó en 1921 y emigró a Méxicu. Nos años 1930 volvió a España por enfermedá del so fíu. Abrió una escuela y escribió dellos artículos, como na revista anarquista Mujeres Libres. Nun se tienen munchos más datos d'ella sobre esta dómina. Sábese que volvió a Méxicu, onde vivió de la enseñanza y fundó'l so propiu centru educativu. Ellí militó na Xunión de Muyeres Españoles (UME poles sos sigles en castellanu).

Falleció nel país americanu en 1974.

 Obres 
  (1913)
  (1916)
  (1919)
  (1919)
  (1963)

 Referencies 

 Enllaces esternos 

Categoría:Persones de Llanes
Categoría:Feministes d'Asturies
Categoría:Sufraxistes d'Asturies
Categoría:Escritores d'Asturies
Categoría:Escritores en castellanu